Asefru d ccna, d timsal yesɛan amḍiq ifazen di yall timetti, senɛaten-d yarna suffuɣend iḥulfan d tiktiwin yellan di dahen n wemdan. D ayen i ṭṭuqten di temetti taqbaylit, acku, asefru d ccna d agaruj i yedles amaziɣ sumata. Di temetti taqbaylit tatrart ccna yuɣal ibeddel udem, ama deg isental, ama deg wallalen n uzawan, ger isental-agi n ccna ad d-nef, tayri, tamurt, tamagit, lɣerba,…..Daɣen si tama nniḍen, tinigt tesɛa tamlilt meqren deg usenarni n ccna d isental-is yemgaraden si temsalt a tayeḍ, ma n ṭṭef kan asentel n lɣerba waḥdes a tidnef d win yelḥan ar zdat s waṭas imi, tamsalt-agi d tin iḥuzan tugett n twaculin di tmurt n leqbayel . Aṭas i yehuǧren seg idudar ruḥen ar Fransa ger-asen llan icenayen d imedyazen idyettawin di ccna-agi n lɣerba ama ɣef : Tudert yettɛac weɣrib, iḥulfan n lxiq, uguren n lɣerba, lfiraq n twacult d tmurt,…Ger imedyazen-agi nezmer ad d-nbedder tigeǧdiyen timeqranin n ccna n teqbaylit di temsalt n lɣerba, Ccix Lḥesnawi, Sliman Ɛazem, Zerrouqui Allaoua,…